ไมกี มัวร์

ไมกี สตีเวน แดนนี มัวร์ (, เกิด 11 สิงหาคม 2007) เป็นนักฟุตบอลชาวอังกฤษ ซึ่งเล่นในตำแหน่งปีกให้กับทอตนัมฮอตสเปอร์รุ่นอายุไม่เกิน 18 ปี

 ระดับสโมสร 
มัวร์ย้ายไปอยู่กับทอตนัมฮอตสเปอร์เพื่อพัฒนาฝีเท้าในฐานะนักฟุตบอลเยาวชนรุ่นอายุไม่เกิน 9 ปี ในฤดูกาล 2022–23 เขาเป็นส่วนหนึ่งของทีมเยาวชนของทอตนัมฮอตสเปอร์ที่คว้าแชมป์ทั้งรุ่นอายุไม่เกิน 17 ปี, 18 ปี และลงเล่นให้กับทีมรุ่นอายุไม่เกิน 19 ปีในยูฟ่ายูธลีก นอกจากนี้ เขายังเป็น 1 ในผู้เล่นที่อายุน้อยที่สุดที่ลงประเดิมสนามให้กับทีมรุ่นอายุไม่เกิน 21 ปี ด้วยวัยเพียง 15 ปี เขาช่วยให้ทอตนัมคว้าแชมป์พรีเมียร์ลีกคัพรุ่นอายุไม่เกิน 17 และรุ่นอายุไม่เกิน 18 ปีมาครอง ในวันที่ 17 มิถุนายน 2023 มัวร์เซ็นสัญญากับสเปอร์สในรูปแบบ "สัญญาเด็กนักเรียน" ซึ่งจะเปลี่ยนเป็นสัญญาอาชีพเมื่อเขาอายุครบ 17 ปี

ในวันที่ 14 พฤษภาคม 2024 มัวร์ประเดิมสนามให้กับทีมชุดใหญ่ในนัดที่เปิดบ้านพ่ายแมนเชสเตอร์ซิตี 0–2 กลายเป็นผู้เล่นที่อายุน้อยที่สุดของสโมสรที่ลงเล่นในพรีเมียร์ลีก ด้วยวัยเพียง 16 ปี 277 วัน ทำลายสถิติเดิมของเดน สการ์เล็ตต์กองหน้ารุ่นพี่ร่วมสโมสรที่เคยทำไว้

 อ้างอิง 

หมวดหมู่:บุคคลที่เกิดในปี พ.ศ. 2550
หมวดหมู่:นักฟุตบอลชายชาวอังกฤษ
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:ปีกฟุตบอลชาย
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในพรีเมียร์ลีก